Sárospatak

Sárospatak (, ) je mesto v Maďarsku v Boršodsko-abovsko-zemplínskej župe v Sárospatackom okrese.

Má rozlohu  a žije tu  obyvateľov ().

Dejiny 
V 10. storočí tu vznikla osada a v 11. storočí tu mal uhorský kráľ Ondrej I. poľovnícky revír. Niekedy v 11. storočí bola postavená mohutná hradná veža. Podľa najnovších údajov sa tu v roku 1207 narodila a bola pokrstená dcéra Ondreja II. a Gertrúdy – svätá Alžbeta. 
Miesto je prvýkrát spomínané v roku 1221 pod názvom Potoc. Až po roku 1450 sa objavil dnešný názov.

Po vymretí Arpádovcov sa hrad dostal do majetku rodiny Rákoci, ktorá tu vybudovala reprezentatívny zámok (hrad Rákoci) a rad vzdelávacích inštitúcií. V Sárospataku roku 1648 zomrel Juraj I. Rákoci a jeho nástupca Juraj II. v roku 1650 pozval J. A. Komenského, aby vybudoval „pansofickú školu“. Komenský tu napísal diela „Orbis pictus“ a „Škola hrou“ (Schola ludus). V 17. storočí patrili Rákociovci k najbohatšej uhorskej šľachte a viedli rad povstaní proti Habsburgovcom. Posledné viedol František II. Rákoci v rokoch 1703 – 1711.

Osobnosti mesta
 Svätá Alžbeta Uhorská (* 1207 – † 1231), uhorská svätica
 Jan Amos Komenský (* 1592 – † 1670), český pedagóg, jazykovedec, prírodovedec, humanista, filozof, politik

Partnerské mestá 
  Collegno, Taliansko
  Eisenach, Nemecko
  Krosno, Poľsko
  Nokia, Fínsko
  Soest, Nemecko
  Tekirdağ, Turecko
 Bardejov, Slovensko

Iné projekty

Externé odkazy 
 Oficiálna stránka

Zdroj 

Mestá v Maďarsku